**Ministru kabineta noteikumu projekta “Grozījumi Ministru kabineta 2013.gada 9.jūlija noteikumos Nr.378 “Noteikumi par Iedzīvotāju reģistrā iekļaujamo ziņu apjomu”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumprojekts “Grozījumi Iedzīvotāju reģistra likumā” (reģ.Nr.889/Lp12), kas 2017.gada 14.decembrī atbalstīts trešajā lasījumā, paredz papildināt Iedzīvotāju reģistra likuma 10.panta pirmo daļu ar 103.apakšpunktu, kurā noteikts, ka Iedzīvotāju reģistrā iekļauj ziņas par personas oficiālās elektroniskās adreses kontu. Ievērojot minēto un to, ka Ministru kabineta 2013.gada 9.jūlija noteikumi Nr.378 “Noteikumi par Iedzīvotāju reģistrā iekļaujamo ziņu apjomu” (turpmāk – Noteikumi) nosaka Iedzīvotāju reģistrā iekļaujamo ziņu apjomu, nepieciešams precizēt Iedzīvotāju reģistrā iekļaujamo ziņu apjomu, paredzot, ka Iedzīvotāju reģistrā iekļauj ziņas par oficiālās elektroniskās adreses kontu – pazīmi, vai personai aktivizēts oficiālās elektroniskās adreses konts.Atbilstoši Oficiālās elektroniskās adreses likuma pārejas noteikumu 4.punktā noteiktajam Iedzīvotāju reģistrā reģistrēta fiziska persona no 14 gadu vecuma var izveidot oficiālo elektronisko adresi sākot ar 2018.gada 1.jūniju, tādējādi projekts paredz, ka regulējums par ziņu par oficiālās elektroniskās adreses kontu – pazīmi, vai personai aktivizēts oficiālās elektroniskās adreses konts, iekļaušanu Iedzīvotāju reģistrā stāsies spēkā 2018.gada 1.jūnijā.Ievērojot to, ka likumprojekts “Par Otrā Pasaules kara dalībnieka statusu” (611/Lp12) 2017.gada 2.novembrī atbalstīts otrajā lasījumā un atbildīgās komisijas pārstāvji prognozē likumprojekta iespējamu pieņemšanu un spēkā stāšanos ar 2018.gada 1.februāri, un to, ka šā likumprojekta izskatīšanas gaitā tika konstatēta nepieciešamība iekļaut ziņas par šo statusu ieguvušajām personām Iedzīvotāju reģistrā, tika sagatavoti un iesniegti priekšlikumi 3.lasījumam likumprojektam “Grozījumi Iedzīvotāju reģistra likumā” (reģ.Nr.889/Lp12), kas paredz precizēt Iedzīvotāju reģistra likumā iekļaujamo ziņu apjomu, kas ir noteikts spēkā esošā Iedzīvotāju reģistra likuma 10.panta pirmajā daļā, vienlaikus nosakot pārejas periodu šo izmaiņu tehniskai ieviešanai Iedzīvotāju reģistrā, kas, kā to liecina līdzšinējā Pilsonības un migrācijas lietu pārvaldes pieredze, ir vidēji 6 mēneši.Līdz ar to projekts paredz papildināt Iedzīvotāju reģistrā iekļaujamo ziņu apjomu ar ziņām par Otrā pasaules kara dalībnieka statusu (precizējot Noteikumu 2.26.apakšpunktu) un noteikt, ka šis regulējums stāsies spēkā 6 mēnešus pēc likuma, kas regulē Otrā pasaules kara dalībnieka statusu, spēkā stāšanās. |
| 3. | Projekta izstrādē iesaistītās institūcijas | Pilsonības un migrācijas lietu pārvalde. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kurām būs izveidota oficiālā elektroniskā adrese.Aptuveno mērķgrupas lielumu nav iespējams noteikt.Personas, kurām būs piešķirts Otrā pasaules kara dalībnieka statuss un izsniegta apliecība. Mērķgrupas aptuvenais skaitliskais lielums ir 800 personas.Pilsonības un migrācijas lietu pārvalde. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar, jo mērķgrupai un Pilsonības un migrācijas lietu pārvaldei projekta tiesiskais regulējums nemaina tiesības un pienākumus, kā arī veicamās darbības, tā kā atspoguļo, uzskaita iekļaujamās ziņas.Savukārt visas veicamās darbības regulē Ministru kabineta 2011.gada 15.februāra noteikumi Nr.131 “Iedzīvotāju reģistrā iekļauto ziņu aktualizēšanas kārtība”, kuru grozījumu projektā (VSS-847) ir attiecīgi norādīta ietekme uz veicamajām darbībām un administratīvo slogu.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Grozījumi Ministru kabineta 2011.gada 15.februāra noteikumos Nr.131 “Iedzīvotāju reģistrā iekļauto ziņu aktualizēšanas kārtība” (VSS-847). |
| 2. | Atbildīgā institūcija | Iekšlietu ministrija. |
| 3. | Cita informācija | Noteikumu projekts virzāms izskatīšanai Ministru kabinetā ne ātrāk kā likumprojekts “Grozījumi Iedzīvotāju reģistra likumā” (reģ.Nr.889/Lp12) ir apstiprināts Saeimā galīgajā lasījumā. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
|   **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par projektu informēta sabiedrība, informāciju publicējot Iekšlietu ministrijas, Pilsonības un migrācijas lietu pārvaldes, Valsts kancelejas mājaslapās. |
| 2. | Sabiedrības līdzdalība projekta izstrādē | Projekts 2017.gada 4.septembrī ievietots Pilsonības un migrācijas lietu pārvaldes mājaslapā sadaļā “Tiesību aktu projekti” un 2017.gada 4.septembrī Iekšlietu ministrijas mājaslapā sadaļā “Sabiedrības līdzdalība”, kā arī Valsts kancelejas mājaslapā. Sabiedrības pārstāvjiem tika dota iespēja līdzdarboties projekta izstrādē, rakstveidā sniedzot viedokli par projektu. |
| 3. | Sabiedrības līdzdalības rezultāti |  Komentāri par projektu nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav |

Iekšlietu ministrs Rihards Kozlovskis

Vīza: valsts sekretārs Dimitrijs Trofimovs

Stone 67219425

kristine.stone@pmlp.gov.lv